১৯৫৫ চনত "শান্তিদূত" নামৰ অসমীয়া দৈনিক বাতৰি কাকতত উপ-সম্পাদক হিচাপে কর্মজীৱন আৰম্ভ কৰা ৰত্ন ওজাই অসমীয়া পষেকীয়া "ভূদান যজ্ঞ"ত সহ-সম্পাদক হিচাপে যোগ দিয়ে৷ অৱশ্যে ১৯৫৯ চনত তেওঁ বৰপেটা জুৰোৰাম ছোৱালী উচ্চ বিদ্যালয়ত শিক্ষক হিচাপে যোগ দিয়ে৷ ১৯৬২-৭৯ চনলৈ তেওঁ মালিগাঁৱত পূবোর্ত্তৰ সীমান্ত ৰে’লৱেত প্রৱৰ সাংবাদিক হিচাপে কাম কৰে৷ তাৰ পাছতে ১৯৭৯-৮১ চনলৈ তেওঁ বঙাইগাঁও তেল শোধনাগাৰ আৰু পেট্র’ কেমিকেলছ প্রকল্পৰ জনসম্পর্কৰক্ষী বিষয়া হিচাপে কাম কৰে৷

১৯৮১-৮৩ চনলৈ "নিউজ ষ্টাৰ" নামৰ ইংৰাজী দৈনিক বাতৰি কাকতৰ মুখ্য কার্যবাহী বিষয়া হিচাপে, একে সময়তে তেওঁ "সাদিনীয়া বাতৰি কাকত"ৰ সহযোগী সম্পাদক হিচাপে, ১৯৮৪-৮৫ চনলৈ দূৰদর্শন কেন্দ্ৰ্, গুৱাহাটীৰ বাতৰি সম্পাদক হিচাপে কাম কৰাৰ উপৰি তেওঁ ফ্রীলান্স সাংবাদিক হিচাপেও কাম কৰে৷ তেওঁ প্রয়াত ভূপেন হাজৰিকা সাংস্কৃতিক ন্যাসৰ উপাধ্যক্ষ, শ্ৰীমন্ত শংকৰদেৱ কলাক্ষেত্ৰৰ উপাধ্যক্ষ, শ্রীমন্ত শংকৰদেৱ কলাক্ষেত্রৰ বিশেষ প্রাধিকাৰীৰ উপৰি অসম নাট্য সন্মিলনৰ সভাপতিকে ধৰি বহু পদবীত অধিষ্ঠিত হয়্।

জন্ম আৰু শিক্ষা গ্ৰহণ
নাট্যকাৰ জীৱন
কৰ্ম জীৱন
মৃত্যু